CELEX: 32015D0670
Language: lt
Date: 1430092800000
Title: 2015 m. balandžio 27 d. Komisijos įgyvendinimo sprendimas (ES) 2015/670 dėl 2015 m. mokesčių zonų vienetinių tarifų atitikties Įgyvendinimo reglamento (ES) Nr. 391/2013 17 straipsniui (pranešta dokumentu Nr. C(2015) 2635) (Tekstas svarbus EEE)

29.4.2015   
            
            
               LT
            
            
               Europos Sąjungos oficialusis leidinys
            
            
               L 110/25
            
         KOMISIJOS ĮGYVENDINIMO SPRENDIMAS (ES) 2015/670
   2015 m. balandžio 27 d.
   dėl 2015 m. mokesčių zonų vienetinių tarifų atitikties Įgyvendinimo reglamento (ES) Nr. 391/2013 17 straipsniui
   
      
         (pranešta dokumentu Nr. C(2015) 2635)
      
   
   (Tekstas autentiškas tik bulgarų, ispanų, čekų, danų, estų, graikų, anglų, kroatų, latvių, lietuvių, vengrų, maltiečių, lenkų, portugalų, rumunų, slovėnų, suomių ir švedų kalbomis)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 550/2004 dėl oro navigacijos paslaugų teikimo bendrame Europos danguje (Paslaugų teikimo reglamentą), (1) ypač į jo 15 straipsnį 4 dalį,
   kadangi:
   
               (1)
            
            
               Komisijos įgyvendinimo reglamentu (ES) Nr. 391/2013 (2) nustatoma bendroji mokesčių už oro navigacijos paslaugas sistema. Bendroji mokesčių sistema yra viena iš priemonių, kuriomis siekiama pagal Europos Parlamento ir Tarybos reglamento (EB) Nr. 549/2013 (3) 11 straipsnį ir Komisijos įgyvendinimo reglamentą (ES) Nr. 390/2013 (4) parengto veiklos rezultatų plano tikslų;
            
         
               (2)
            
            
               Komisijos įgyvendinimo sprendimu 2014/132/ES (5) nustatyti antrojo ataskaitinio laikotarpio (2015–2019 m.) visos Sąjungos tiksliniai veiklos rodikliai, įskaitant maršrutinių oro navigacijos paslaugų ekonominio efektyvumo tikslinį rodiklį, išreikštą nustatytomis tokių paslaugų teikimo vieneto sąnaudomis;
            
         
               (3)
            
            
               pagal Įgyvendinimo reglamento (ES) Nr. 391/2013 17 straipsnio 1 dalies b ir c punktus Komisija turi įvertinti 2015 m. mokesčių zonų vienetinius tarifus, kuriuos Komisijai iki 2014 m. birželio 1 d. valstybės narės pranešė vykdydamos to reglamento 9 straipsnio 1 ir 2 dalių reikalavimus. Atliekant tą vertinimą tikrinama minėtų vienetinių tarifų atitiktis įgyvendinimo reglamentams (ES) Nr. 390/2013 ir (ES) Nr. 391/2013;
            
         
               (4)
            
            
               Komisija įvertino vienetinius tarifus padedama veiklos rezultatų apžvalgos įstaigos, kuri pagal Įgyvendinimo reglamento (ES) Nr. 390/2013 3 straipsnį Komisijai turi padėti įgyvendinti veiklos rezultatų planą, bei Eurokontrolės centrinės maršruto mokesčių tarnybos, taip pat naudodamasi valstybių narių iki 2014 m. birželio 1 d. pateiktais duomenimis ir papildoma informacija bei atitinkama veiklos rezultatų planuose pateikta informacija. Atliekant vertinimą taip pat atsižvelgta į paaiškinimus ir taisymus, atliktus iki 2014 m. birželio 25 ir 26 d. pagal Įgyvendinimo reglamento (ES) Nr. 391/2013 9 straipsnio 1 dalį surengto konsultacijų posėdžio dėl maršrutinių paslaugų 2015 m. vienetinių tarifų, taip pat į vienetinių tarifų taisymus, kuriuos valstybės narės atliko po tolesnio Komisijos, veiklos rezultatų apžvalgos įstaigos ir atitinkamų valstybių narių bendravimo. Be to, vertinant 2015 m. vienetinius tarifus, remtasi veiklos rezultatų apžvalgos įstaigos parengta antrojo ataskaitinio laikotarpio veiklos rezultatų planų apžvalgos ataskaita; ji Komisijai pateikta 2014 m. spalio 7 d., o atnaujinta 2014 m. gruodžio 15 d.;
            
         
               (5)
            
            
               remdamasi tuo vertinimu, Komisija pagal Įgyvendinimo reglamento (ES) Nr. 391/2013 17 straipsnio 1 dalies d punktą nustatė, kad Jungtinės Karalystės, Airijos, Bulgarijos, Rumunijos, Kipro, Graikijos, Maltos, Kroatijos, Čekijos, Slovėnijos, Vengrijos, Lenkijos, Lietuvos, Danijos, Švedijos, Estijos, Suomijos, Latvijos, Portugalijos ir Ispanijos pranešti 2015 m. mokesčių zonų vienetiniai tarifai atitinka įgyvendinimo reglamentus (ES) Nr. 390/2013 ir (ES) Nr. 391/2013;
            
         
               (6)
            
            
               pagal Įgyvendinimo reglamento (ES) Nr. 391/2013 17 straipsnio 1 dalies d punktą atitinkamoms valstybėms narėms turėtų būti pranešta apie šią išvadą;
            
         
               (7)
            
            
               minėta išvada ir pranešimas apie mokesčių zonų vienetinių tarifų atitiktį įgyvendinimo reglamentams (ES) Nr. 390/2013 ir (ES) Nr. 391/2013 nedaro poveikio Reglamento (EB) Nr. 550/2004 16 straipsniui;
            
         
               (8)
            
            
               atsižvelgiant į tai, kad galutiniai antrojo ataskaitinio laikotarpio veiklos rezultatų planai nebuvo priimti iki 2014 m. lapkričio 1 d., primenama, kad pagal Įgyvendinimo reglamento (ES) Nr. 391/2013 17 straipsnio 2 dalį valstybės narės 2015 m. mokesčių zonų vienetinius tarifus privalo prireikus perskaičiuoti pagal galutinius patvirtintus veiklos rezultatų planus ir pradėti taikyti tuos perskaičiuotus tarifus kuo anksčiau 2015 m., o į skirtumą, susidariusį dėl laikinai taikomų šiame sprendime nustatytų tarifų, atsižvelgti, kai bus apskaičiuojami 2016 m. vienetiniai tarifai;
            
         
               (9)
            
            
               Bendro dangaus komitetas nuomonės nepateikė. Buvo nuspręsta, kad reikia įgyvendinimo akto, taigi pirmininkas pateikė jo projektą toliau svarstyti apeliaciniame komitete; šiame sprendime nustatytos priemonės atitinka apeliacinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šio sprendimo priede pateikti 2015 m. mokesčių zonų vienetiniai tarifai atitinka įgyvendinimo reglamentus (ES) Nr. 390/2013 ir (ES) Nr. 391/2013.
   2 straipsnis
   Šis sprendimas skirtas Bulgarijos Respublikai, Čekijos Respublikai, Danijos Karalystei, Estijos Respublikai, Airijai, Graikijos Respublikai, Ispanijos Karalystei, Kroatijos Respublikai, Kipro Respublikai, Latvijos Respublikai, Lietuvos Respublikai, Vengrijai, Maltos Respublikai, Lenkijos Respublikai, Portugalijos Respublikai, Rumunijai, Slovėnijos Respublikai, Suomijos Respublikai, Švedijos Karalystei ir Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2015 m. balandžio 27 d.
      
         
            Komisijos vardu
         
         Violeta BULC
         
            Komisijos narė
         
      
   
   
      (1)  OL L 96, 2004 3 31, p. 10.
   
      (2)  2013 m. gegužės 3 d. Komisijos įgyvendinimo reglamentas (ES) Nr. 391/2013, kuriuo nustatoma bendroji mokesčių už oro navigacijos paslaugas sistema (OL L 128, 2013 5 9, p. 31).
   
      (3)  2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (pagrindų reglamentas) (OL L 196, 2004 3 31, p. 1).
   
      (4)  2013 m. gegužės 3 d. Komisijos įgyvendinimo reglamentas (ES) Nr. 390/2013, kuriuo nustatomas oro navigacijos paslaugų teikimo ir tinklo funkcijų vykdymo veiklos rezultatų planas (OL L 128, 2013 5 9, p. 1).
   
      (5)  2014 m. kovo 11 d. Komisijos įgyvendinimo sprendimas 2014/132/ES, kuriuo nustatomi antrojo ataskaitinio laikotarpio (2015–2019 m.) visos Sąjungos oro eismo valdymo tinklo tiksliniai veiklos rodikliai ir įspėjamosios ribos (OL L 71, 2014 3 12, p. 20).
   
      PRIEDAS
      
                   
               
               
                  Mokesčių zona
               
               
                  2015 m. maršruto vienetinis tarifas nacionaline valiuta (1) (ISO kodas)
               
            
                  1
               
               
                  Bulgarija
               
               
                  60,40 BGN
               
            
                  2
               
               
                  Kroatija
               
               
                  351,00 HRK
               
            
                  3
               
               
                  Kipras
               
               
                  36,91 EUR
               
            
                  4
               
               
                  Čekija
               
               
                  1 204,05  CZK
               
            
                  5
               
               
                  Danija
               
               
                  471,12 DKK
               
            
                  6
               
               
                  Estija
               
               
                  31,10 EUR
               
            
                  7
               
               
                  Suomija
               
               
                  56,23 EUR
               
            
                  8
               
               
                  Graikija
               
               
                  38,38 EUR
               
            
                  9
               
               
                  Vengrija
               
               
                  11 197,73  HUF
               
            
                  10
               
               
                  Airija
               
               
                  29,60 EUR
               
            
                  11
               
               
                  Latvija
               
               
                  27,58 EUR
               
            
                  12
               
               
                  Lietuva
               
               
                  42,82 EUR
               
            
                  13
               
               
                  Мalta
               
               
                  22,33 EUR
               
            
                  14
               
               
                  Lenkija
               
               
                  143,89 PLN
               
            
                  15
               
               
                  Portugalija (Lisabona)
               
               
                  37,13 EUR
               
            
                  16
               
               
                  Rumunija
               
               
                  164,60 RON
               
            
                  17
               
               
                  Slovakija
               
               
                  68,36 EUR
               
            
                  18
               
               
                  Ispanijos Kanarų salos
               
               
                  58,36 EUR
               
            
                  19
               
               
                  Ispanija (žemyninė dalis)
               
               
                  71,69 EUR
               
            
                  20
               
               
                  Švedija
               
               
                  609,06 SEK
               
            
                  21
               
               
                  Jungtinė Karalystė
               
               
                  73,11 GBP
               
            
         (1)  Į šiuos vienetinius tarifus neįtrauktas administracinis vienetinis tarifas, nurodytas Įgyvendinimo reglamento (ES) Nr. 391/2013 18 straipsnio 1 dalyje ir taikomas valstybėms, kurios yra Eurokontrolės daugiašalio susitarimo dėl maršruto rinkliavų šalys.